Gert Hütsi

Gert Hütsi (sündinud 3. jaanuaril 1975) on eesti astrofüüsik ja kosmoloog, KBFI kõrge energia ja arvutusfüüsika laboratooriumi vanemteadur.

Tema peamised uurimisvaldkonnad on astronoomia, astrofüüsika ja kosmoloogia; universumi suuremastaabilise struktuuri teke ja areng; ruumstruktuuri statistika; kosmilised difuussed kiirgusväljad; reliktkiirguse füüsika; 21 cm lainepikkuse füüsika; gravitatsioonilainete tekkimine ja gravitatsioonilainete astronoomia ning musta augu füüsika.

Haridustee ja töökäik
Hütsi on lõpetanud Tartu Ülikooli bakalaureusekraadiga füüsikas (1998, cum laude) ning teadusmagistri (MSc) kraadiga teoreetilises füüsikas ja astrofüüsikas (2000). Kaitstud magistritöö "Models with a steplike initial spectrum and large-scale structure of the Universe" (juhendaja Mirt Gramann).

2006. aastal kaitses Hütsi Müncheni ülikoolis doktoritöö "Cosmic sound: Measuring the Universe with baryonic acoustic oscillations" (juhendaja Rašid Sjunjajev). Talle anti loodusteaduste doktori (Dr. rer. nat.) kraad.

Aastatel 2006–2009 oli ta järeldoktor University College Londonis ja hiljem järeldoktor Potsdamis asuvas Leibnizi Astrofüüsika Instituudis (2011–2014). Pärast naasmist töötas ta vanemteadurina Tartu observatooriumis (2014–2019) ja alates 2020. aastast töötab vanemteadurina Keemilise ja Bioloogilise Füüsika Instituudi kõrge energia ja arvutusfüüsika laboratooriumis.

Teadustöö
Teadusprojektide juhtimine vastutava täitja rollis
Teadusprojekt "Cosmic Large-Scale Structure: a powerful probe of fundamental physics" (2010–2013). Projekt, millesse oli kaasatud vaid Gert Hütsi, sai uurimistoetuse 67 100 eurot. 
Teadusprojekt "Galaktikate areng hierarhilises Universumis" (2014–2019). Projekt  sai uurimistoetuse kogusummas 1,73 miljonit eurot. Projekti oli kaasatud põhitäitjatena neli teadlast.

Teadusprojektides osalemine põhitäitja rollis
Teadusprojekt "Superparvede, parvede ja galaktikate dünaamiline evolutsioon Universumis" (2003–2006; vastutav täitja Mirt Gramann). Projekti sai  uurimistoetuse kogusummas 21 900 eurot. Projektis osalesid põhitäitjatena kaks teadlast, sealhulgas Gert Hütsi.

Teadusprojekt "Struktuuride areng Universumis kaugest minevikust tänapäevani" (2003–2007; vastutav täitja Jaan Einasto). Projekt sai uurimistoetuse kogusummas 0,78 miljonit eurot. Projektis osalesid põhitäitjatena 12 teadlast, sealhulgas Gert Hütsi.

Teadusprojekt "Galaktikate evolutsioon ja tume energia paisuvas Universumis" (2007–2010; vastutav täitja Mirt Gramann). Projekt sai uurimistoetuse kogusummas 27 700 eurot. Projektis osalesid põhitäitjatena viis teadlast, sealhulgas Gert Hütsi.

Teadusprojekt "Valguskoonused: kosmiliste struktuuride areng" (2009–2012; vastutav täitja Enn Saar). Projekt sai uurimistoetuse kogusummas 77 900 eurot. Projektis osalesid põhitäitjatena 11 teadlast, sealhulgas Gert Hütsi.

Teadusprojekt "Tumeenergia, tumeaine ja struktuuri teke Universumis" (2008–2013; vastutav täitja Enn Saar). Projekt sai uurimistoetuse kogusummas 1,39 miljonit eurot. Projektis osalesid põhitäitjatena 16 teadlast, sealhulgas Gert Hütsi.

Teadusprojekt "Dark Matter in (Astro)particle Physics and Cosmology" (2011–2015; vastutav täitja Antti Tamm). Projekt sai uurimistoetuse kogusummas 0,74 miljonit eurot. Projektis osalesid põhitäitjatena 14 teadlast, sealhulgas Gert Hütsi.

Teadusprojekt "Dark Matter in (Astro)particle Physics and Cosmology" (2011–2015; vastutav täitja Martti Raidal). Projekt sai uurimistoetuse kogusummas 1,47 miljonit eurot. Projektis osalesid põhitäitjatena 22 teadlast, sealhulgas Gert Hütsi.

Teadusprojekt "Elementaarosakeste standardmudeli edasiarendused" (2017–2022; vastutav täitja John Ellis). Projekt sai uurimistoetuse kogusummas 0,75 miljonit eurot. Projektis osalesid põhitäitjatena 12 teadlast, sealhulgas Gert Hütsi.

Tippkeskuse projekt "Tume universum" (2016–2023; vastutav täitja Elmo Tempel). Projekt sai uurimistoetuse kogusumma on 1,15 miljonit eurot. Projektis osalesid põhitäitjatena üheksa teadlast, sealhulgas Gert Hütsi.

Tippkeskuse projekt "Tume universum" (2016–2023; vastutav täitja Martti Raidal). Projekt sai uurimistoetuse kogusummas 1,99 miljonit eurot. Projektis osalesid põhitäitjatena 11 teadlast, sealhulgas Gert Hütsi.

Teadusprojekt "Tumeaine otsingud laialdastest vaatlusandmetest" (2020–2024; vastutav täitja Martti Raidal). Projekt sai uurimistoetuse kogusummas 1,21 miljonit eurot. Projektis osalesid põhitäitjatena viis teadlast, sealhulgas Gert Hütsi.

Teaduskorralduslik tegevus
Rahvusvaheline Astronoomiauniooni liige (2009)
KBFI-i teadusnõukogu liige (2019–2022)
KBFI-i esindaja Euroopa konsortsiumi The European Consortium for Astroparticle Theory (EuCAPT) nõukogus (alates 2022)

Stipendiumid
1999 – Tartu observatooriumi Ernst Julius Öpiku stipendium

Tunnustus
2021 – Riigi teaduspreemia täppisteaduste alal tööde tsükli "Mustadest aukudest koosnev tumeaine" eest (koos Martti Raidali ja Hardi Veermäega)

Akadeemikukandidaat
2021. aastal Eesti Teaduste Akadeemia akadeemikute valimistel astronoomia ja astrofüüsika ainsale vakantsele kohale esitasid akadeemik Martti Raidal koos KBFI teadusnõukoguga Gert Hütsi kandidatuuri. Akadeemia üldkogu valis akadeemikuks Tartu Ülikooli senati esitatud akadeemikukandidaadi Elmo Tempeli.

Viited

Välislingid

Gert Hütsi. scholar.google.com
Akadeemikukandidaadi Gert Hütsi ettekande video. youtube.com, 10. november 2021

Kategooria:Eesti kosmoloogid
Kategooria:Eesti astrofüüsikud
Kategooria:Tartu Ülikooli loodus- ja tehnoloogiateaduskonna vilistlased
Kategooria:Müncheni ülikooli vilistlased
Kategooria:Sündinud 1975